b"\n_START_ARTICLE_\nRupert de Bingen\n_START_SECTION_\nBiografia\n_START_PARAGRAPH_\nLa principal font per a la seva vida \xc3\xa9s la Vita Sancti Ruperti, escrita per Hildegarda de Bingen al segle\xc2\xa0xiii. Era fill de la noble Berta de Bingen, cristiana, i de Robold, pag\xc3\xa0. Quan aquest mor\xc3\xad, Berta li don\xc3\xa0 educaci\xc3\xb3 cristiana i en fer quinze anys, ell i la seva mare feren una peregrinaci\xc3\xb3 a Roma. En tornar, va decidir de fer vida religiosa. De fam\xc3\xadlia benestant, ell i la seva mare van donar els seus b\xc3\xa9ns als necessitats i constru\xc3\xafren diverses esgl\xc3\xa9sies._NEWLINE_A partir de llavors, Rupert es retir\xc3\xa0 a fer vida erem\xc3\xadtica a un tur\xc3\xb3 del riu Nahe, a la rodalia de Bingen am Rhein. Hi mor\xc3\xad quan tenia vint anys, arran d'una febre.\n_START_SECTION_\nVeneraci\xc3\xb3\n_START_PARAGRAPH_\nFou sebollit al mateix tur\xc3\xb3 on hi havia l'ermita, que prengu\xc3\xa9 el nom de Rupertsberg. Al segle\xc2\xa0xiii, Hildegarda de Bingen hi fund\xc3\xa0 un monestir dedicat al sant, segons la tradici\xc3\xb3 a partir d'una revelaci\xc3\xb3 que tingu\xc3\xa9 en somnis._NEWLINE_Avui les seves restes es troben a la capella de Sant Roc (Rochuskapelle) de Bingen am Rhein; a Eibingen hi ha la rel\xc3\xadquia d'un bra\xc3\xa7. La seva festa, juntament amb la de la seva mare, \xc3\xa9s el 15 de maig. A Alemanya era el patr\xc3\xb3 dels pelegrins."